pythainlp/thai-wiki-dataset-v4 huggingface dataset:
สงครามยมคิปปูร์

สงครามยมคิปปูร์, สงครามเราะมะฎอนหรือสงครามตุลาคม ("Milẖemet Yom HaKipurim" หรือ מלחמת יום כיפור "Milẖemet Yom Kipur") เป็นสงครามรบกันระหว่างแนวร่วมรัฐอาหรับซึ่งมีประเทศอียิปต์และซีเรียเป็นผู้นำต่ออิสราเอลตั้งแต่วันที่ 6 ถึง 25 ตุลาคม 2516 การสู้รบส่วนใหญ่เกิดในคาบสมุทรไซนายและที่ราบสูงโกลัน ดินแดนซึ่งอิสราเอลยึดครองตั้งแต่สงครามหกวันเมื่อปี 2510 ประธานาธิบดีอียิปต์ อันวัร อัสซาดาต ยังต้องการเปิดคลองสุเอซอีกครั้ง ทั้งสองประเทศมิได้วางแผนเจาะจงทำลายอิสราเอล แต่ผู้นำอิสราเอลไม่อาจมั่นใจได้
สงครามเริ่มต้นเมื่อแนวร่วมอาหรับเปิดฉากจู่โจมร่วมต่อที่ตั้งของอิสราเอลในดินแดนที่อิสราเอลยึดครองในวันยมคิปปูร์ (Yom Kippur) ซึ่งเป็นวันศักดิ์สิทธิ์ที่สุดในศาสนายูดาย ซึ่งในปีนั้นยังตรงกับเดือนเราะมะฎอนศักดิ์สิทธิ์ของศาสนาอิสลามด้วย กำลังอียิปต์และซีเรียข้ามเส้นหยุดยิงเข้าสู่คาบสมุทรไซนายและที่ราบสูงโกลันตามลำดับ ทั้งสหรัฐอเมริกาและสหภาพโซเวียตเริ่มความพยายามส่งกำลังบำรุงแก่พันธมิตรของตนระหว่างสงคราม และนำไปสู่การเกือบเผชิญหน้ากันระหว่างอภิมหาอำนาจนิวเคลียร์สองประเทศ
สงครามเริ่มต้นด้วยการข้ามคลองสุเอซครั้งใหญ่ที่สำเร็จของอียิปต์ หลังข้ามเส้นหยุดยิง กำลังอียิปต์รุดหน้าโดยแทบไม่มีการต้านทานเข้าสู่คาบสมุทรไซนาย หลังสามวันผ่านไป อิสราเอลได้ระดมพลกำลังส่วนใหญ่และหยุดยั้งการรุกของอียิปต์ ทำให้เกิดการตรึงอำนาจทางทหาร ฝ่ายซีเรียประสานงานการโจมตีที่ราบสูงโกลันให้พร้อมกับการรุกของอียิปต์ และทีแรกได้ดินแดนเพิ่มอย่างคุกคามสู่ดินแดนที่อิสราเอลถือครอง ทว่า ภายในสามวัน กำลังอิสราเอลผลักซีเรียเข้าสู่เส้นหยุดยิงก่อนสงคราม จากนั้นกำลังป้องกันอิสราเอลเปิดฉากการตีโต้ตอบสี่วันลึกเข้าไปในประเทศซีเรีย ภายในหนึ่งสัปดาห์ ปืนใหญ่อิสราเอลเริ่มระดมยิงชานกรุงดามัสกัส เมื่อประธานาธิบดีอียิปต์ซาดาตเริ่มกังวลเกี่ยวกับบูรณภาพของพันธมิตรหลักของเขา เขาเชื่อว่าการยึดจุดผ่านยุทธศาสตร์สองจุดซึ่งตั้งอยู่ลึกในไซนายจะทำให้ฐานะของเขาแข็งแรงขึ้นระหว่างการเจรจาหลังสงคราม ฉะนั้นเขาจึงสั่งให้อียิปต์กลับไปรุกอีก แต่การเข้าตีนั้นถูกขับกลับมาอย่างรวดเร็ว จากนั้นอิสราเอลตีโต้ตอบที่แนวต่อระหว่างกองทัพอียิปต์สองกองทัพ ข้ามคลองสุเอซเข้าประเทศอียิปต์ และเริ่มรุกหน้าอย่างช้า ๆ ลงใต้และไปทางตะวันตกสู่นครสุเอซในการสู้รบอย่างหนักกว่าหนึ่งสัปดาห์ซึ่งทำให้ทั้งสองฝ่ายเสียกำลังพลมาก
วันที่ 22 ตุลาคม การหยุดยิงที่สหประชาชาติเป็นนายหน้าคลี่คลายอย่างรวดเร็ว โดยต่างฝ่ายต่างโทษอีกฝ่ายว่าละเมิด ในวันที่ 24 ตุลาคม อิสราเอลพัฒนาฐานะของตนอย่างมากและสำเร็จการล้อมกองทัพที่สามของอียิปต์และนครสุเอซ การพัฒนานี้นำไปสู่ความตึงเครียดระหว่างสหรัฐอเมริกาและสหภาพโซเวียต ผลคือ มีการกำหนดการหยุดยิงครั้งที่สองด้วยความร่วมมือตั้งแต่วันที่ 25 ตุลาคมถึงสิ้นสงคราม
สงครามนี้มีการส่อความกว้างขวาง โลกอาหรับซึ่งประสบความอับอายในการแตกล่าฝ่ายเดียวของพันธมิตรอียิปต์–ซีเรีย–จอร์แดนในสงครามหกวัน รู้สึกว่าได้แก้ตัวทางจิตใจจากความสำเร็จขั้นต้นในความขัดแย้งนี้ ในประเทศอิสราเอล แม้มีความสำเร็จทางปฏิบัติการและยุทธวิธีอันน่าประทับใจในสมรภูมิ แต่สงครามนี้นำให้มีการตระหนักว่าไม่มีการรับประกันว่าประเทศอิสราเอลจะครอบงำรัฐอาหรับในทางทหารได้เสมอไป ดังที่เคยเป็นมาตลอดสงครามอาหรับ–อิสราเอลครั้งที่หนึ่ง สงครามสุเอซและสงครามหกวันก่อนหน้านี้ การเปลี่ยนแปลงเหล่านี้ปูทางสู่กระบวนการสันติภาพต่อมา ข้อตกลงค่ายเดวิดปี 2521 ในภายหลังนำสู่การคืนคาบสมุทรไซนายให้ประเทศอียิปต์และการคืนความสัมพันธ์ ซึ่งเป็นการรับรองอิสราเอลอย่างสันติโดยประเทศอาหรับเป็นครั้งแรก ประเทศอียิปต์ยังตีตนออกห่างจากสหภาพโซเวียตต่อไปและออกจากเขตอิทธิพลโซเวียตโดยสิ้นเชิง
สงครามพร่ากำลัง (อาหรับ–อิสราเอล)

สงครามพร่ากำลัง ("Ḥarb al-Istinzāf", "Milhemet haHatashah") ที่เกี่ยวข้องกับการต่อสู้ระหว่างอิสราเอลกับอียิปต์ จอร์แดน องค์การปลดปล่อยปาเลสไตน์ และพันธมิตรระหว่าง ค.ศ. 1967–1970
หลังจากที่ 1967 สงครามหกวันไม่มีความพยายามทางการทูตอย่างรุนแรงพยายามที่จะแก้ไขปัญหาที่เป็นหัวใจของความขัดแย้งอาหรับอิสราเอล ในเดือนกันยายนปี 1967 รัฐอาหรับไดมีนโยบายปิดกั้นสันติภาพ การรับรู้หรือการเจรจากับอิสราเอล ประธานาธิบดีอียิปต์ญะมาล อับดุนนาศิร เชื่อว่ามีเพียงวิธีเดียวที่สามารถทำให้กองกำลังอิสราเอลออกจากคาบสมุทรไซนายได้คือการใช้กำลัง
การโจมตีช่วงแรกเป็นการใช้ปืนใหญ่ยิงข้ามชายแดน และรุกรานขนาดเล็ก แต่ปี 1969 กองทัพอียิปต์ตัดสินใจจะเข้าโจมตีขนานใหญ่ตามแนวคลองสุเอซตามด้วยการโจมตีทางอากาศอย่างกว้างขวางในวันที่ 8 มีนาคม 1969 โดยมีสนับสนุนสหภาพโซเวียต ซึ่งได้เข้ามาสนับสนุนอย่างเต็มกำลังในปฏิบัติการป้องกันน่านฟ้าอียิปต์ Rimon 20 ผลทำให้นายพลอากาศ Nikolai Yurchenko ผู้นำกองโซเวียตกำลังในอียิปต์เสียชีวิต
การสู้รบดำเนินต่อไปจนถึงสิงหาคม 1970 และจบลงด้วยการรบชายแดนที่เหลือเช่นเดียวกับเมื่อเริ่มสงครามโดยไม่มีการเจรจาสันติภาพอย่างจริงจัง
โคอิโวะชิราไนคิมิเอะ

"โคอิโวะชิราไนคิมิเอะ" ("ถึงเธอผู้ไม่รู้จักความรัก") เป็นซิงเกิลลำดับที่ 20 ของวงนิวส์ วางจำหน่ายเมื่อวันที่ 13 กรกฎาคม พ.ศ. 2559 จากต้นสังกัด Johnny's Entertainment สำหรับซิงเกิลนี้ถือเป็นซิงเกิลลำดับ 20 ที่นิวส์ครองอันดับ 1 ติดต่อกันมาตั้งแต่เดบิวต์ เป็นศิลปินกลุ่มที่สามรองจาก Kinki Kids (35 ซิงเกิล) และ คัตตุน (26 ซิงเกิล) ที่ได้อันดับ 1 ยาวนานเช่นนี้ นอกจากนี้ยังอยู่ในอันดับที่ 13 ของโอริกอนชาร์จซิงเกิลของจอห์นนี่ในปี 2016 อีกด้วย
รายชื่อเพลง.
ทั้งนี้ซิงเกิลโคอิโวะชิราไนคิมิเอะ นั้นมีการวางจำหน่ายทั้งสิ้น 3 แบบด้วยกัน ได้แก่
First-run Edition.
CD
DVD
Regular Edition.
CD
First-run Special Package Specs.
ประกอบไปด้วย First-run Edition (CD+DVD) , Regular Edition (CD) และ Bonus DVD Special Package
รายละเอียด
ดับเบิลยูดับเบิลยูอี ยูนิเวอร์แซลแชมเปียนชิป

ดับเบิลยูดับเบิลยูอี ยูนิเวอร์แซลแชมเปียนชิป (WWE Universal Championship) เป็นเข็มขัดแชมป์โลกของสมาคม WWE โดยเป็นเข็มขัดของค่ายรอว์ ก่อตั้งเมื่อวันที่ 25 กรกฎาคม ค.ศ. 2016
ประวัติ.
หลังจากที่ดีน แอมโบรส แชมป์ดับเบิลยูดับเบิลยูอี เวิลด์แชมเปียนชิป ถูกดราฟต์ไปอยู่สแมคดาวน์ ทำให้ฝั่งรอว์ไม่มีแชมป์โลก ในรอว์ (25 กรกฎาคม) สเตฟานี แม็กแมน และมิค โฟลีย์ ได้ออกแบบเข็ดขัดแชมป์โลกเส้นใหม่พร้อมกับให้ชื่อว่า ดับเบิลยูดับเบิลยูอี ยูนิเวอร์แซลแชมเปียนชิป และกำหนดให้เข็มขัดเส้นนี้เป็นเส้นหลักของค่ายโดยในซัมเมอร์สแลม (2016) ได้กำหนดให้เซท โรลลินส์ เป็นตัวยืนในแมตช์ชิงแชมป์โดยอัตโนมัติซึ่งคู่ชิงแชมป์ของเขาคือฟิน บาเลอร์ ที่เอาชนะโรแมน เรนส์ไปได้ในคู่เอกรอว์ และในซัมเมอร์สแลม บาเลอร์สามารถเอาชนะโรลลินส์ไปได้ ทำให้เป็นแชมป์ยูนิเวอร์แซลคนแรก แต่ในรอว์คืนต่อมา บาเลอร์ได้ตัดสินใจสละแชมป์เนื่องจากได้รับบาดเจ็บที่ไหล่ระหว่างการปล้ำกับโรลลินส์ ทำให้ในคืนนั้นได้มีการประกาศว่าในรอว์วันที่ 29 สิงหาคม จะมีการชิงแชมป์ยูนิเวอร์แซลในแมตช์ Fatal 4 Way ประกอบไปด้วยนักมวยปล้ำ 4 คนได้แก่ เซท โรลลินส์, บิ๊กแคส, เควิน โอเวนส์ และโรแมน เรนส์ หากนักมวยปล้ำคนใดเอาชนะคู่แข่งได้ทั้งหมดก็จะได้เป็นแชมป์คนใหม่ในทันที ผลปรากฏว่าเป็นโอเวนส์ที่ชนะได้ครองแชมป์ยูนิเวอร์แซล
ในเดือน ตุลาคม ค.ศ. 2019 เข็มขัดแชมป์ยูนิเวอร์แซล ได้กลายมาเป็นกรรมสิทธิ์ของค่าย สแมคดาวน์ เป็นครั้งแรก เมื่อ "เดอะฟีนด์" เบรย์ ไวแอ็ตต์ ที่ถูกดราฟท์ไปยังค่าย สแมคดาวน์ ก่อนหน้านี้ ได้เอาชนะ เซท โรลลินส์ ในศึก คราวน์ จูเอ็ล (2019) ได้เป็นแชมป์ยูนิเวอร์แซล คนใหม่ เข็ดขัดจึงถูกย้ายค่ายไปโดยปริยาย พร้อมทั้งเปลี่ยนรูปแบบแชมป์ซึ่งเป็นสีที่เคลือบอยู่บนตัวเข็มขัดทั้งเส้นจาก แดง เป็น น้ำเงิน เพื่อให้สอดคล้องกับทางค่าย สแมคดาวน์ อีกด้วย ซึ่งหลังจากนั้นเพียงไม่กี่วัน บร็อก เลสเนอร์ ที่กำลังครองแชมป์โลก WWE ก็ได้นำแชมป์ออกจาก สแมคดาวน์ ไปสู่ รอว์ เพื่อสะสางบัญชีแค้น กับ เรย์ มิสเตอริโอ ต่อไป
หลังจากที่โรแมน เรนส์ กลายเป็น Undisputed WWE Universal Champions ใน WrestleMania 38 ในเดือนเมษายน 2022 ทั้งเข็มขัด Universal Championship และ WWE Championship ก็ถูกนำมาใช้ควบคู่กัน
ประวัติศาสตร์แชมป์.
As of 06, 2025
สถิติการครองแชมป์.
As of 06, 2025.
แฮกกาธอน

แฮกกาธอน  นอกจากนี้ยังเป็นที่รู้จักในชื่อ แฮกเดย์, แฮกเฟสต์ หรือ โค้ดเฟสต์ เป็นอีเวนต์ที่นักเขียนโปรแกรมและอื่น ๆ ที่เกี่ยวข้องในการพัฒนาซอฟต์แวร์ รวมไปถึงนักออกแบบกราฟิก, นักออกแบบส่วนต่อประสานกับผู้ใช้ และผู้จัดการโครงการ มาช่วยเหลือกันอย่างคร่ำเคร่งในโครงการซอฟต์แวร์ ในบางโอกาส ก็มีฮาร์ดแวร์มาเป็นส่วนเสริมเช่นกัน ซึ่งงานแฮกกาธอน มักจะมีอายุระหว่างหนึ่งวันหรือหนึ่งสัปดาห์ บางงานแฮกกาธอนมีจุดมุ่งหมายเพียงเพื่อการศึกษาหรือวัตถุประสงค์ทางสังคม แม้ว่าในหลายกรณีเป้าหมายคือการสร้างซอฟต์แวร์ที่ใช้งานได้ แฮกกาธอนมีแนวโน้มที่จะมุ่งเน้นแบบเจาะจง ซึ่งอาจรวมถึงภาษาโปรแกรมที่ใช้, ระบบปฏิบัติการ, แอพพลิเคชัน, เอพีไอ หรือประเด็นและกลุ่มผู้เข้าชมของโปรแกรมเมอร์ ในกรณีอื่น ๆ อาจไม่มีข้อจำกัดอยู่กับชนิดของซอฟแวร์ที่ถูกสร้างขึ้น
จุดกำเนิดและความเป็นมา.
คำว่า "แฮกกาธอน" เป็นคำผสมระหว่างคำว่า "แฮก" และ "มาราธอน" ซึ่งคำว่าแฮกได้รับการนำมาใช้ในความหมายของการเขียนโปรแกรมสำรวจตรวจค้น โดยไม่ได้มีความหมายอ้างอิงถึงอาชญากรรมทางคอมพิวเตอร์ คำนี้ดูเหมือนว่าจะได้รับการทำให้เกิดขึ้นอย่างเป็นอิสระโดยนักพัฒนาของโอเพนบีเอสดี และทีมการตลาดของซัน ซึ่งการใช้นี้เกิดขึ้นครั้งแรกในปี ค.ศ. 1999
กบต้นไม้

กบต้นไม้  หรืออาจเทียบได้กับภาษาไทยว่า ปาด หรือ เขียดตะปาด หมายถึง สัตว์ครึ่งบกครึ่งน้ำในอันดับกบ (Anura) โดยทั่วไปแล้วมีขนาดเล็กกว่ากบหรือเขียดทั่วไป มีขาและนิ้วยาว หลายชนิดอาศัยอยู่บนต้นไม้ แบ่งออกได้เป็น 2 วงศ์ ได้แก่
และอาจรวมถึงอีกวงศ์หนึ่ง คือ Hyperoliidae
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ไรส์ (เพลงเคที เพร์รี)

"ไรส์"  เป็นเพลงของนักร้องชาวอเมริกัน เคที เพร์รี เป็นเพลงประกอบรายการถ่ายทอดสดการแข่งขันกีฬาโอลิมปิกฤดูร้อน 2016 ของช่องเอ็นบีซีสปอตส์ เธอร่วมแต่งเพลงกับซาแวน โคเทชา และโปรดิวเซอร์เพลง แมกซ์ มาร์ติน และอาลี พายามี "ไรส์" เป็นเพลงอิเล็กทรอนิกส์ความเร็วปานกลาง มีเนื้อหาเกี่ยวกับชัยชนะและการลุกขึ้นเหนือกว่าคู่แข่ง เพลงออกจำหน่ายเป็นซิงเกิลในวันที่ 14 กรกฎาคม ค.ศ. 2016 โดยค่ายเพลงแคปิตอลเรเคิดส์สำหรับสตรีมมิงในแอปเปิลมิวสิก และให้ดาวน์โหลดในไอทูนส์ มิวสิกวิดีโอนำเสนอประมวลภาพกีฬาโอลิมปิกเผยแพร่ในวันถัดมา ในเชิงพาณิชย์ เพลงเปิดตัวที่อันดับที่หนึ่งในประเทศออสเตรเลีย และห้าอันดับแรกในประเทศฝรั่งเศสและสกอตแลนด์ สิบอันดับแรกในประเทศฮังการี และลักเซมเบิร์ก ยี่สิบอันดับแรกในประเทศแคนาดา สวิตเซอร์แลนด์ และในสหรัฐอเมริกา และสามสิบอันดับแรกในประเทศออสเตรีย นิวซีแลนด์ และสหราชอาณาจักร
กบฏปีโฮเง็ง

กบฏปีโฮเง็ง (; โรมาจิ: "โฮเง็งโนะรัง"; 28 กรกฎาคม – 16 สิงหาคม ค.ศ. 1156) เป็นสงครามกลางเมือง ช่วงสั้น ๆ ที่เกิดขึ้นจากความขัดแย้งเรื่องสิทธิในการสืบราชบัลลังก์ดอกเบญจมาศ ระหว่างจักรพรรดิโกะ-ชิระกะวะกับอดีตจักรพรรดิซุโตะกุ
หลังจากเสร็จสิ้นสงครามที่ยาวนานถึง 20 วันปรากฎว่าฝ่ายอดีตจักรพรรดิซุโตะกุเป็นฝ่ายพ่ายแพ้โยะรินะงะตายในที่รบส่วนทะเมะโยะชิและทะดะมะซะถูกประหารชีวิตทางด้านทะเมะโตะโมะบุตรชายของทะเมะโยะชิและน้องชายของโยะชิโตะโมะหนีรอดไปได้ส่วนอดีตจักรพรรดิและเชื้อพระวงศ์ถูกเนรเทศไปจังหวัดคะงะวะ และสวรรคตที่นั่น
และจากสงครามครั้งนี้ทำให้โยะชิโตะโมะได้ก้าวขึ้นมาเป็นประมุขคนใหม่ของตระกูลมินะโมะโตะสายเซวะเก็นจิและทำให้ตระกูลไทระและมินะโมะโตะก้าวขึ้นมาเป็นตระกูลที่มีอำนาจในเฮอัง
พระเจ้ากุสตาฟที่ 4 อดอล์ฟแห่งสวีเดน

พระเจ้ากุสตาฟที่ 4 อดอล์ฟ (Gustav IV Adolph) ทรงเป็นกษัตริย์แห่งสวีเดนระหว่าง ค.ศ. 1792 จนกระทั่งพระองค์สละบัลลังก์ในปี ค.ศ. 1809 เป็นพระราชโอรสในพระเจ้ากุสตาฟที่ 3 แห่งสวีเดนกับพระอัครมเหสี พระนางโซเฟีย มักดาลีนา ซึ่งเป็นพระราชธิดาในพระเจ้าเฟรเดอริกที่ 5 แห่งเดนมาร์ก พระองค์ทรงปกครองสวีเดนระหว่างสงครามนโปเลียน และยังเป็นกษัตริย์ชาวสวีเดนองค์สุดท้ายที่ได้ปกครองฟินแลนด์ เนื่องจากถูกยึดครองโดยซาร์อเล็กซานเดอร์ที่ 1 แห่งรัสเซียในปี 1808-09 ซึ่งเป็นสาเหตุของการเสื่อมพระราชอำนาจ และเกิดรัฐประหารบีบให้พระองค์ลงจากราชบัลลังก์ในวันที่ 29 มีนาคม ค.ศ. 1809 หลังจากนั้น กฎหมายของรัฐบาลใหม่ก็ได้ประกาศใช้ในวันที่ 6 มิถุนายน ซึ่งเป็นวันชาติของสวีเดนจนถึงปัจจุบัน 
หลังจากพระองค์สละราชบัลลังก์ บัลลังก์ก็ตกเป็นของพระเจ้าคาร์ลที่ 13 ซึ่งมีศักดิ์เป็นน้าของพระองค์ อย่างไรก็ตาม หลังพระเจ้าคาร์ลที่ 13 บัลลังก์ก็ตกเป็นของพระเจ้าคาร์ลที่ 14 โยฮัน จากราชวงศ์เบอร์นาดอตต์ อดีตจอมพลแห่งจักรวรรดิฝรั่งเศส
กบฏปีเฮจิ

กบฏปีเฮจิ (; โรมาจิ: "เฮจิโนะรัง"; : #เปลี่ยนทาง , 19 มกราคม – 5 กุมภาพันธ์ ค.ศ. 1160) เป็นสงครามกลางเมืองระยะเวลาสั้นในปี ค.ศ. 1160 ในยุคเฮอัง ระหว่างสองตระกูลไทระและมินะโมะโตะซึ่งเป็นคู่ขัดแย้งในบังคับของจักรพรรดิโกะ-ชิรากาวะ เกิดขึ้นจากความพยายามยุติข้อพิพาทเรื่องอำนาจทางการเมือง กบฏปีเฮจิถูกมองว่าเป็นผลลัพธ์ต่อจากกบฏปีโฮเง็งในปี ค.ศ. 1156
หลังจากเสร็จสิ้นสงครามตระกูลมินะโมะโตะพ่ายแพ้ต่อตระกูลไทระโยะชิโตะโมะถูกสังหารโดยข้ารับใช้ที่จงรักภักดีส่วนบุตรชายอีก 2 คนของโยะชิโตะโมะถูกสังหารและโยะริโตะโมะถูกเนรเทศไปจังหวัดอิซุทำให้ตระกูลไทระได้เข้ามามีอำนาจในราชสำนักแบบเบ็ดเสร็จเด็ดขาด
โซเดียมออกซาเลต

โซเดียมออกซาเลต  หรือ ไดโซเดียมออกซาเลต (disodium oxalate) เป็นเกลือโซเดียมของกรดออกซาลิก มีสูตรเคมีคือ Na2C2O4 มีลักษณะเป็นผงผลึกสีขาว ไม่มีกลิ่น สลายตัวที่อุณหภูมิระหว่าง 250–270°C เตรียมได้จากปฏิกิริยาระหว่างกรดออกซาลิกกับโซเดียมไฮดรอกไซด์ที่อัตราส่วน 1:2 หรือสลายโซเดียมฟอร์เมตที่ความร้อนสูงกว่า 360°C
โซเดียมออกซาเลตใช้ในงานด้านไพโรเทคนิก โดยจะให้สีของไฟเป็นสีเหลือง และใช้ในการไตเตรตสารละลายโพแทสเซียมเปอร์แมงกาเนต ตามสมการ:
 5Na2C2O4 + 2KMnO4 + 8H2SO4 → K2SO4 + 5Na2SO4 + 2MnSO4 + 10CO2 + 8H2O
โซเดียมออกซาเลตมีความเป็นพิษเช่นเดียวกับสารกลุ่มออกซาเลตอื่น ๆ มีค่า LD50 ในผู้ใหญ่ประมาณ 10-30 กรัม (143-428 มิลลิกรัม/กิโลกรัม) หากรับประทานเข้าไปจะทำให้เกิดอาการแสบร้อน อาเจียนเป็นเลือด ชัก ระบบหมุนเวียนโลหิตล้มเหลว นอกจากนี้โซเดียมออกซาเลตยังมีคุณสมบัติในการดึงไอออนของแคลเซียมออกจากพลาสมาของเลือดและทำให้เลือดไม่จับตัวเป็นก้อน
ท่านชายต้มยำกุ้ง

ท่านชายต้มยำกุ้ง เป็นละครโทรทัศน์แนวโรแมนติก-คอมเมดีดราม่า บทประพันธ์ของ ระกา กิตติกุล บทโทรทัศน์โดย อัษฎาวุธ นิลศิริ กำกับการแสดงโดย นพรัตน์ พุทธรัตนมณี ผลิตโดย บริษัท เมจิค แอ็ดเวอร์เทนเม้นท์ จำกัด ออกอากาศทุกวันเสาร์–อาทิตย์ เวลา 10.15 - 11.30 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย พัสสน ศรินทุ, กัญญารัตน์ จิรรัชชกิจ, ศิวัส นฤภัย, รมิดา ประภาสโนบล และนักแสดงชั้นนำอีกมากมาย เริ่มตอนแรกวันที่ พ.ศ. 2547–พ.ศ. 2547
ละครโทรทัศน์.
พ.ศ. 2547.
ผลิตโดย : บริษัท เมจิค แอ็ดเวอร์เทนเม้นท์ จำกัด 
<br> บทประพันธ์ : ระกา กิตติกุล
<br> บทโทรทัศน์ : อัษฎาวุธ นิลศิริ
<br>กำกับการแสดง : นพรัตน์ พุทธรัตนมณี
<br>ออกอากาศทาง ช่อง 3
<br>เริ่มตอนแรก : พ.ศ. 2547
ลำดับรายการโทรทัศน์.
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3">ไทยทีวีสีช่อง 3
 ละครเช้าวันเสาร์–อาทิตย์ 10.15 - 11.30 น.</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">ท่านชายต้มยำกุ้ง</td>
<th style="width: 33%;">ถัดไป</th>
</tr><tr style="text-align: center;">
<td>เสือ สิงห์ กระทิง โสด
</td>
<td>คู่รักพลิกล๊อค
</td></tr>
</table>
เขต 1 (นครโฮจิมินห์)

เขต 1  เป็นเขตศูนย์กลางของนครโฮจิมินห์ (เมืองที่ใหญ่ที่สุดในประเทศเวียดนาม) มีเนื้อที่ ในปี ค.ศ. 2010 เขตมีประชากร 204,899 คน เขตแบ่งออกเป็น 10 เขตย่อยขนาดเล็กซึ่งเรียกว่าแขวง เขต 1 เป็นที่ตั้งของหน่วยงานราชการสถานกงสุลหลายแห่งและอาคารขนาดใหญ่ของเมือง เขต 1 เป็นเขตที่คึกคักที่สุดในเมืองและมีผู้อาศัยอยู่มากที่สุด ถนนด่งเขยและถนนเหงียนฮเหวะเป็นแหล่งศูนย์การค้าหลักของเขต 1
เขตการปกครอง.
เขตแบ่งออกเป็น 10 แขวง
มณีเมขลา (นวนิยาย)

การสร้างเป็นละครโทรทัศน์.
มณีเมขลา เป็นละครโทรทัศน์ไทยแนว โรแมนติก-ดราม่า นำแสดงโดย พัสสน ศรินทุ, พิมพรรณ จันทะ และนักแสดงชั้นนำอีกมากมาย เริ่มออกอากาศตอนแรกวันที่ พ.ศ. 2545–พ.ศ. 2545 ออกอากาศทุกวันจันทร์-วันศุกร์ เวลา 19.00 - 19.45 น. ทางช่อง 3 ผลิตโดย บริษัท สเต็ป ออนเวิร์ด จำกัด บทประพันธ์โดย วโรดม บทโทรทัศน์โดย วรการ, เดี่ยว-ตะวัน กำกับการแสดงโดย 
ออกอากาศ ทุกวันจันทร์ - ศุกร์ เวลา 18.35 น. ทางช่อง 3
บีซี แคนเซอร์เอเจนซี

บีซี แคนเซอร์เอเจนซี  เป็นส่วนหนึ่งของผู้มีอำนาจในการบริการสาธารณสุขส่วนภูมิภาคในรัฐบริติชโคลัมเบีย ประเทศแคนาดา หน่วยงานนี้มีภารกิจสามส่วน คือ:
สิ่งอำนวยความสะดวก.
ศูนย์การรักษามะเร็งแห่งแรกของบีซี แคนเซอร์เอเจนซี (ในภายหลังรู้จักในชื่อสถาบันมะเร็งบริติชโคลัมเบีย) ได้เปิดอย่างเป็นทางการในแวนคูเวอร์ ณ วันที่ 5 พฤศจิกายน ค.ศ. 1938 
บีซี แคนเซอร์เอเจนซี ได้ดำเนินการศูนย์มะเร็งในหกภูมิภาค (ในอับบอทส์ฟอร์ด, คีโลว์นา, พรินซ์จอร์จ, เซอร์เรย์, แวนคูเวอร์ และวิคทอเรีย) และศูนย์วิจัยบีซี แคนเซอร์เอเจนซี กับหน่วยงานในแวนคูเวอร์ และวิกตอเรีย
โดยใช้รังสีรักษาเป็นหลักทั้งหมดในรัฐบริติชโคลัมเบียที่ให้บริการโดยบีซี แคนเซอร์เอเจนซี เช่นเดียวกับการให้เคมีบำบัดเป็นส่วนใหญ่ หน่วยงานนี้ทำงานร่วมกับเจ้าหน้าที่สาธารณสุขในพื้นที่ข้ามมลรัฐเพื่อจัดหาคลีนิกโรคมะเร็งในพื้นที่ห่างไกลไปจากหกศูนย์มะเร็งหลักดังกล่าว เพื่อให้ครอบคลุมในพื้นที่ชนบทของรัฐบริติชโคลัมเบียและยูคอน นอกจากนี้บีซี แคนเซอร์เอเจนซี ยังให้บริการการฝังแร่กัมมันตรังสีต่อมลูกหมาก ที่รัฐซัสแคตเชวัน
โครงการ.
ในปี ค.ศ. 2000 หน่วยงานนี้ได้ให้ความร่วมมือกับศูนย์วิจัยโรคมะเร็งเฟร็ด ฮัทชินสัน เพื่อสร้างโครงการสุขภาพสำหรับสตรีชาวจีน โดยให้โครงการแผ่อำนาจทางวัฒนธรรมออกไป เพื่อเพิ่มอัตราการตรวจคัดกรองมะเร็งปากมดลูกในประชากรกลุ่มนี้
การยึดครองกลุ่มรัฐบอลติก

การยึดครองกลุ่มรัฐบอลติก  เป็นการยึดครองด้วยทหารต่อสามรัฐบอลติกอันได้แก่ลิทัวเนีย ลัตเวีย และเอสโตเนีย โดยสหภาพโซเวียตตามกติกาสัญญาโมโลตอฟ–ริบเบินทร็อพในวันที่ 14 กรกฎาคม ค.ศ. 1940 และจัดตั้งสาธารณรัฐสังคมนิยมโซเวียตโดยผิดกฎหมายแต่วันที่ 22 มิถุนายน ค.ศ. 1941 นาซีเยอรมนีรุกรานสหภาพโซเวียตและไม่กี่สัปดาห์ก็ยึดครองดินแดนบอลติกและจัดตั้งภาคอ็อสท์ลันท์ ซึ่งเป็นส่วนหนึ่งของไรช์เยอรมัน แต่ว่าการรุกบอลติกในปี 1944 กองทัพเยอรมันในคูร์แลนด์ (Courland) ยอมจำนนอย่างเป็นทางการในเดือนพฤษภาคมปี 1945 ทำให้สหภาพโซเวียตกลับมาอีกครั้งและทำการผนวกดินแดนเข้าไว้ในความปกครอง จนกระทั่งสหภาพโซเวียตล่มสลายในปี 1991 สามประเทศจึงกลับมาเป็นเอกราชอีกครั้ง
สหรัฐอเมริกา และศาลภาคทัณฑ์แห่งนครนิวยอร์ก , รัฐสภายุโรป,ศาลสิทธิมนุษยชนยุโรป และคณะมนตรีสิทธิมนุษยชนแห่งสหประชาชาติ ทั้งหมดระบุว่ากลุ่มรัฐบอลติกยังคงเอกราชอยู่ การถูกรุกรานตั้งแต่กติกาสัญญาโมโลตอฟ–ริบเบินทร็อพต่อด้วยการนาซีเยอรมนีรุกรานสหภาพโซเวียต ในปี 1941 และการกลับมายึดครองอีกครั้งของโซเวียตในปี 1944 ถึง 1991 นั้นอยู่ภายใต้การยึดครองที่ผิดกฎหมายตลอดระยะเวลาตั้งแต่ปี 1940 ถึง 1991 อย่างไรก็ตาม สหภาพโซเวียตไม่เคยยอมรับอย่างเป็นทางการว่าตนเองประจำอยู่ในกลุ่มรัฐบอลติกในฐานะผู้ยึดครอง หรือว่าได้ทำการผนวกรัฐเหล่านี้ และถือว่ากลุ่มรัฐบอลติกสมัครใจเข้าร่วมสหภาพโซเวียต
รัฐบาลรัสเซียยืนยันว่าการผนวกกลุ่มรัฐบอลติกเป็นไปตามกฎหมายระหว่างประเทศและได้รับการรับรองตามกฎหมายโดยข้อตกลงที่ทำในการประชุมยัลตาและพ็อทซ์ดัมและโดยสนธิสัญญาเฮลซิงกิ ซึ่งมีแถลงการณ์ที่จะไม่ละเมิดเขตแดนที่มีอยู่ อย่างไรก็ตามรัสเซียตกลงตามข้อเรียกร้องของยุโรปที่จะ "ให้ความช่วยเหลือคนที่ถูกเนรเทศออกจากกลุ่มรัฐบอลติกที่ถูกยึดครอง" เมื่อเข้าร่วมสภายุโรปใน ค.ศ. 1996 นอกจากนี้เมื่อสหพันธ์สาธารณรัฐสังคมนิยมโซเวียตรัสเซียลงนามในสนธิสัญญาแยกต่างหากกับลิทัวเนียในปี 1991 ก็ยอมรับว่าการผนวกลิทัวเนียในปี 1940 เป็นการละเมิดอธิปไตยของลิทัวเนีย
รัสเซียต้องถอนกำลังออกจากกลุ่มรัฐบอลติกโดยเริ่มจากลิทัวเนียในปี 1993 โดยได้รับคำสั่งจากมอสโก ในปี 1994 ทหารออกจากกลุ่มรัฐบอลติกทั้งสาม และในปี ค.ศ. 1998 ได้มีการรื้อถอนสถานีเรดาร์ Skrunda-1 ในลัตเวีย ทหารรัสเซียคนสุดท้ายออกจากกลุ่มรัฐบอลติกในเดือนตุลาคม 1999
สาธารณรัฐเล็มโก-รูซึน

สาธารณรัฐประชาชนเล็มโก-รูซึน  บางครั้งรู้จักกันในชื่อ สาธารณรัฐเล็มโก-รูซึน หรือ สาธารณรัฐเล็มโก และ สาธารณรัฐฟลอรึนกา เป็นรัฐที่มีอยู่เป็นเวลาสั้น ๆ ก่อตั้งเมื่อวันที่ 5 ธันวาคม ค.ศ. 1918 ซึ่งเป็นระยะเวลาเดียวกันกับช่วงภายหลังสงครามโลกครั้งที่หนึ่งและการยุบเลิกจักรวรรดิออสเตรีย-ฮังการี เมืองหลวงของสาธารณรัฐอยู่ที่ฟลอรึนกา ซึ่งเป็นหมู่บ้านในพื้นที่ทางตะวันออกเฉียงใต้ของประเทศโปแลนด์ในปัจจุบัน เจตนารมณ์ของสาธารณรัฐแท้จริงแล้วต้องการรวมชาติกับรัสเซียที่เป็นประชาธิปไตยและคัดค้านการรวมชาติกับสาธารณรัฐประชาชนยูเครนตะวันตก แต่กระนั้นการรวมชาติกับรัสเซียก็ดูไม่มีทางที่จะเป็นไปได้ ดังนั้นสาธารณรัฐจึงพยายามรวมตัวกับซับคาร์เพเทีย รุส' ซึ่งมีฐานะเป็นจังหวัดปกครองตนเองของเชโกสโลวาเกีย อย่างไรก็ตาม ความพยายามนี้ได้ถูกคัดค้านโดยผู้ว่าการแห่งซับคาร์เพเทีย รุส' Gregory Žatkovich
สาธารณรัฐมีผู้นำคือ ยาโรสลาฟ กัชมาร์ชึก ผู้ซึ่งเป็นประธานแห่งสภากลางแห่งชาติ สาธารณรัฐได้ยุติลงโดยรัฐบาลโปแลนด์ในเดือนมีนาคม ค.ศ. 1920 และสนธิสัญญาแซ็ง-แฌร์แม็งที่ลงนามในเดือนกันยายน ค.ศ. 1919 ได้กำหนดให้กาลิเซียฝั่งตะวันตกของแม่น้ำซานถูกรวมเข้ากับโปแลนด์
รัฐนี้มักสับสนกับสาธารณรัฐโคมันซกา ซึ่งเป็นสาธารณรัฐอายุสั้นอีกแห่งหนึ่งในทางตะวันออกของเล็มโก โดยสาธารณรัฐโคมันซกาเป็นรัฐที่สนับสนุนยูเครน ดำรงอยู่ระหว่างเดือนพฤศจิกายน ค.ศ. 1918 จนถึงวันที่ 23 มกราคม ค.ศ. 1919
จังหวัดวิลนอ

จังหวัดวิลนอ  เป็นจังหวัดของสาธารณรัฐโปแลนด์ที่สองโดยมีชาวลิทัวเนีย เบลารุสและโปแลนด์อาศัยอยู่เป็นจำนวนมาก
จังหวัดวิลนอสิ้นสถาพลงหลังการรุกรานจากสหภาพโซเวียตปัจจุบันพื้นที่นีเป็นส่วนหนึ่งของลิทัวเนียและเบลารุส
สเปนเซอร์ เพอร์ซิวัล

สเปนเซอร์ เพอร์ซิวัล  เป็นนายกรัฐมนตรีสหราชอาณาจักรตั้งแต่วันที่ 4 ตุลาคม ค.ศ. 1809 จนกระทั่งถูกลอบสังหารในวันที่ 11 พฤษภาคม ค.ศ. 1812 เป็นนายกรัฐมนตรีเพียงคนเดียวในประวัติศาสตร์อังกฤษที่ถูกลอบสังหาร ก่อนหน้าที่จะดำรงตำแหน่งนายกรัฐมนตรี เขาเคยเป็นอัยการสูงสุดแห่งอังกฤษและเวลส์
เพอร์ซิวัลเป็นบุตรคนเล็กของขุนนางชาวไอริช เข้าศึกษาที่โรงเรียนแฮร์โรว์และวิทยาลัยทรินิตีแห่งเคมบริดจ์ หลังจากนั้นก็เข้าศึกษาด้านวิชากฎหมายและฝึกงานเป็นทนายความในมิดแลนด์ จากนั้นในปี ค.ศ. 1796 ก็ได้เป็นที่ปรึกษาด้านกฎหมายในพระองค์ ก่อนที่จะเข้าสู่การเมืองในวัย 33 ปีในฐานะสมาชิกรัฐสภาจากนอร์แทมป์ตัน ซึ่งเขาเป็นนักการเมืองในกลุ่มของวิลเลียม พิตต์ เพอร์ซิวัลอยู่ในฝ่ายต่อต้านนโยบายการเลิกกีดกันชาวคาทอลิกและการปฏิรูปรัฐสภา ในขณะเดียวกันเขาก็สนับสนุนการทำสงครามต่อต้านนโปเลียนและการเลิกค้าทาส นอกจากนี้เขายังเป็นนักการเมืองหัวศีลธรรม เขาต่อต้านการพนัน, การล่าสัตว์, การคบชู้ เขาเป็นคนไม่ค่อยดื่มสุรามากเท่ากับสมาชิกสภาส่วนใหญ่ และเขามักบริจาคทรัพย์สินให้การกุศลอยู่เสมอ
ฟุตบอลลีกเยาวชนแห่งชาติ

ฟุตบอลลีกเยาวชนแห่งชาติ  การแข่งขันฟุตบอลลีกระดับเยาวชนของ ประเทศไทย ภายใต้การดูแลของ การกีฬาแห่งประเทศไทย และ สมาคมกีฬาฟุตบอลแห่งประเทศไทย ในพระบรมราชูปถัมภ์ โดยใช้ชื่อการแข่งขันว่า ไทยแลนด์ยูธลีก มีการแข่งขัน 4 รุ่นได้แก่ รุ่นอายุไม่เกิน 13 ปี ,รุ่นอายุไม่เกิน 15 ปี,รุ่นอายุไม่เกิน 17 ปี และ รุ่นอายุไม่เกิน 19 ปี
ฟุตบอลลีกเยาวชนแห่งชาติก่อตั้งขึ้นเมื่อ พ.ศ. 2559 เป็นหนึ่งในโครงการสานฝันบอลไทยไปบอลโลกโดยรูปแบบการแข่งขันคล้ายกับ ไทยลีก 4
มีฮาอิล ซุสลอฟ

มีฮาอิล อันเดรย์เยวิช ซุสลอฟ (21 พฤศจิกายน [O.S. 8 พฤศจิกายน] ค.ศ. 1902 – 25 มกราคม ค.ศ. 1982) เป็นรัฐบุรุษโซเวียตในช่วงสงครามเย็น เขาเป็นเลขาธิการที่สองของพรรคคอมมิวนิสต์แห่งสหภาพโซเวียตในปี ค.ศ. 1965 และเป็นนักทฤษฎีของพรรคจนเสียชีวิตในปี ค.ศ. 1982 ซุสลอฟ ได้ทำหน้าที่รับผิดชอบต่อพรรค, และอำนาจให้กับพรรคคอมมิวนิสต์นอกจากนีเขายังเป็นผู้ต่อต้านการคืนอำนาจของผู้นำโซเวียต
มูลนิธิโรคมะเร็งเต้านมแห่งประเทศแคนาดา

มูลนิธิโรคมะเร็งเต้านมแห่งประเทศแคนาดา  เป็นองค์กรการกุศลที่ยกเงินให้สำหรับการวิจัย, การศึกษา, การวินิจฉัย และการรักษาโรคมะเร็งเต้านม ซึ่งได้รับการก่อตั้งขึ้นในปี ค.ศ. 1986 โดยแนนซี ไซ (รู้จักกันภายหลังในชื่อแนนซี พอล) องค์กรนี้ทำงานเพื่อกองทุน, ค้ำชูและสนับสนุนการศึกษา รวมถึงโครงการสร้างความตระหนัก, การวินิจฉัยและการรักษาโรคมะเร็งเต้านม ตลอดจนคุณภาพชีวิตของผู้ที่ทุกข์ทรมานจากโรคมะเร็งเต้านม องค์กรนี้ยังเป็นส่วนหนึ่งของสัมพันธมิตรเจ็ดสมาชิก ร่วมกับกองทุนวิจัยโรคมะเร็งเต้านมในประเทศแคนาดา
โดยตอบสนองความต้องการของชาวแคนาดาจากชายฝั่งถึงชายฝั่ง มูลนิธิโรคมะเร็งเต้านมแห่งประเทศแคนาดามีสำนักงานภูมิภาคทั่วประเทศแคนาดา กับสำนักงานบริการกลางสาธารณะของมูลนิธิที่ตั้งอยู่ในโทรอนโต
โครงการได้ลงนามสำหรับมูลนิธิ ในฐานะมูลนิธิโรคมะเร็งเต้านมแห่งประเทศแคนาดา ซีไอบีซี ดำเนินงานเพื่อการรักษา ซึ่งการดำเนินงานนี้ได้รับการสร้างขึ้นในปี ค.ศ. 1992 โดยกลุ่มเล็ก ๆ ของอาสาสมัครที่ต้องการที่จะสร้างความตระหนักและกองทุนสำหรับสาเหตุนี้ ซึ่งมีอีเวนต์แรกขึ้นที่โทรอนโต ผู้เข้าร่วม 1,500 คน มอบเงิน 85,000 ดอลลาร์แคนาดาในปีแรก จากการอุทิศตนอย่างต่อเนื่องของอาสาสมัคร นับว่าการดำเนินงานครั้งแรกนี้เติบโตมากที่สุดภายในวันเดียวของแคนาดา ซึ่งอีเวนต์การระดมทุนที่นำโดยอาสาสมัครได้ทุ่มเทให้กับการวิจัย, การศึกษา และความตระหนักถึงโรคมะเร็งเต้านม
ช่างมัน (เพลงสมเกียรติ)

"ช่างมัน (WHATEVER)" เป็นเพลงของสมเกียรติ เป็นซิงเกิลในปี พ.ศ. 2559 จากค่ายสมอลล์รูม ประพันธ์คำร้อง-ทำนองโดย สมเกียรติ กับ รุ่งโรจน์ อุปถัมป์โพธิวัฒน์ และเรียบเรียงโดย รุ่งโรจน์ อุปถัมป์โพธิวัฒน์ ออกจำหน่ายในวันที่ 4 กรกฎาคม พ.ศ. 2557
โดยเพลงนี้พูดถึง อะไรที่มันมากไป คนที่คอยมาดูถูก คนที่มาเยอะใส่เรา ให้ทิ้งมันไป ไม่ต้องไปสนใจ เพราะเราไม่ควรแบกรับมันไว้ ช่างมัน
ในปี พ.ศ. 2558 เพลงนี้ได้ถูกขับร้องใหม่โดย See Scape ประกอบภาพยนตร์ซีรีส์เรื่อง Hormones 3 The Final Season
การตอบรับ.
เพลง ช่างมัน (WHATEVER) ติดอันดับสูงสุดที่ 12 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 10 สิงหาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ปีกทอง

ปีกทอง เป็นละครโทรทัศน์แนว ดราม่า-โรแมนติก สร้างจากละครชุดในชื่อเรื่องว่า เพลิงกฤษณา ซึ่งมีทั้งหมดสามเรื่อง คือ ลายหงส์, ปีกทอง, ป่ากามเทพ ทุกเรื่องเป็นบทประพันธ์ของ กฤษณา อโศกสิน สำหรับ "ปีกทอง" เริ่มสร้างครั้งแรกเมื่อปี พ.ศ. 2525 โดยนำพระนางที่โด่งดังในยุคนั้น อย่าง นิรุตติ์ ศิริจรรยา และ เดือนเต็ม สาลิตุล มาเป็นนักแสดงนำ ซึ่งเวอร์ชันแรกนี้ ช่อง 3 เป็นผู้ผลิต โดยตีความและเน้นที่บท 'กุดั่น' เป็นตัวนำเรื่อง และ เดือนเต็ม ก็ถูกเสนอชื่อเข้าชิงรางวัลเมขลา นักแสดงนำหญิงยอดเยี่ยม ประจำปี พ.ศ. 2526
ต่อมาเมื่อปี พ.ศ. 2542 บริษัท ไพโอเนียร์ เอ็นเตอร์เทนเม้นท์ กรุ๊ป จำกัด ร่วมกับ ม.ล. พันธุ์เทวนพ เทวกุล นำมาผลิต และดัดแปลงเป็นบทโทรทัศน์โดย อมรศรี เย็นสำราญ และ หม่อมหลวงพันธุ์เทวนพ เทวกุล กำกับการแสดงโดย ม.ล. พันธุ์เทวนพ เทวกุล ออกอากาศครั้งแรกทางสถานีโทรทัศน์สีกองทัพบกช่อง 7 นำแสดงโดย วรวุฒิ นิยมทรัพย์, เมทินี กิ่งโพยม, เอกรัตน์ สารสุข 
ต่อจากนั้นในปี พ.ศ. 2559 นำกลับมาสร้างอีกครั้งโดย จีเอ็มเอ็ม 25 และ บริษัท สตูดิโอ คำม่วน จำกัด บทโทรทัศน์โดย ธัญลักษณ์ จุลพงษ์, อภิรักษ์ ชัยปัญหา, วันเฉลิม ศรีแก้วน้ำใส และ พิมพ์พิชชา ภัทรวงศ์สิริ กำกับการแสดงโดย ชูเกียรติ ศักดิ์วีระกุล ละครเรื่อง 'ปีกทอง' ออกอากาศครั้งแรกทุกวันจันทร์ - อังคาร เวลา 20.00 - 21.15 น. และยังออกอากาศซ้ำอีกครั้งทุกวันจันทร์ - อังคาร เวลา 23.30 - 00.45 น. ทุกวันอังคาร - พุธ เวลา 09.00 - 10.15 น. และ 13.15 - 14.30 น. เริ่มตอนแรกวันที่ 8 สิงหาคม พ.ศ. 2559
เนื้อเรื่องย่อ.
เรื่องราวของ ‘ปีกทอง’ เริ่มต้นจากภูวดล เด็กหนุ่มยากจนที่มีความสามารถในการแปลหนังสือ เขาดิ้นรนทำทุกทางเพื่อให้ชีวิตของตัวเองและครอบครัวดีขึ้น แต่แล้ววันหนึ่งเขามีโอกาสได้ทำงานในสถานทูต ทำให้เขาได้บังเอิญเจอกับกุดั่น หญิงสาวเชยๆ ธรรมดา ไม่มีเสน่ห์ เมื่อกุดั่นเห็นภูวดลเธอตกหลุมรักเขาตั้งแต่แรกพบ และนั่นก็ทำให้ภูวดลรับรู้ได้ถึงความรู้สึกของกุดั่นที่มีต่อเขา กุดั่นยื่นข้อเสนอให้ภูวดลมาเช่าบ้านหลังเล็กในบ้านหลังใหญ่ของเธอ เพื่อไปทำงานได้สะดวกขึ้น เมื่อภูวดลเห็นว่ากุดั่นมีฐานะ เขาพยายามหาทางใกล้ชิดกุดั่นมากขึ้นจนกุดั่นยอมตกเป็นของภูวดล แต่ด้วยความมักใหญ่ใฝ่สูงของภูวดล เมื่อเขาได้เข้าไปช่วยงานที่โรงพิมพ์อักษราตามคำแนะนำของประณต หัวหน้างานที่สถานทูตทำให้เขาได้เจอกับเครือทอง ลูกสาวเจ้าของสำนักพิมพ์จอมเหวี่ยง เขาเห็นเครือทองมีกิจการใหญ่โต และรวยมาก เขาจึงเริ่มตีตัวออกห่างจากกุดั่น และทำตัวใกล้ชิดเครือทองเพื่อหวังเป็นที่พึ่งที่ใหม่จนเครือทองรักเขา แม้เธอจะมีพลวัฒน์ คู่หมั้นที่ครอบครัวหาไว้ให้ก็ตาม แต่เธอก็เลือกที่จะรักภูวดล เครือทองแนะนำอลิน เพื่อนรักของเธอพึ่งเรียบจบแฟชั่นมาจากเมืองนอกจะเข้ามาช่วยงานในสำนักพิมพ์ให้ภูวดลรู้จัก ทันทีที่เขาเห็นอลินเขารู้สึกรักอลินจริงๆ เพราะอลินแตกต่างจากผู้หญิงทุกคนที่เขาพบเจอ เพียงแต่อลินเป็นเพื่อนของเครือทองทำให้เขาไม่สามารถแสดงออกอะไรได้มากนัก ต่อมาไม่นานภูวดลได้เจอกับนพเก้า หม้ายสาวพราวเสน่ห์เป็นอาจารย์เจ้าของสถานศึกษา นพเก้าถูกใจในตัวภูวดลและความฉลาดหลักแหลมของเขาที่เอาเรื่องงานเข้ามาพูดคุยกับเธอบ่อยครั้งทำให้ความสัมพันธ์ของทั้งคู่พัฒนามากขึ้น
เจ๋อหมิ่นหวงกุ้ยเฟย์

พระมเหสีเจ๋อหมิ่น หรือ เจ๋อหมิ่นหวงกุ้ยเฟย ทรงเป็นพระมเหสีในพระจักรพรรดิเฉียนหลง ทรงกำเนิดในตระกูลชาวแมนจู ตระกูลฟู่ฉา เป็นธิดาของฟู่ฉา เวิงกั่วถู ประสูติปีใดไม่ปรากฏ ทรงประสูติพระโอรสพระองค์แรกให้กับพระสวามีคือติ้งอันชินอ๋อง หย่งหวง ต่อมาก็ประสูติพระธิดาองค์ที่สองให้แก่พระสวามี พระนางทรงสิ้นพระชนม์ในวันที่ 20 สิงหาคม ค.ศ.1735 ก่อนพระสวามีครองราชย์ ในปี ค.ศ.1736 เดือนตุลาคมพระจักรพรรดิจึงทรงอวยพระยศพระนางให้เป็นพระอัครชายาเจ๋อ (เจ๋อเฟย) และในปี ค.ศ.1745 พระจักรพรรดิก็ทรงอวยพระยศให้พระนางอีกครั้งเป็นพระมเหสีเจ๋อหมิ่น (เจ๋อหมิ่นหวงกุ้ยเฟย)
ซูเจียหวงกุ้ยเฟย์

พระมเหสีเอกซูเจีย หรือ ซูเจียหวงกุ้ยเฟย เป็นพระมเหสีเอกในพระ จักรพรรดิเฉียนหลง ประสูติเมื่อวันที่ 14 กันยายน ค.ศ.1713 ในตระกูลจิน (สกุลคิม) ของชาวโชซอน (เกาหลี) และภายหลังได้เปลี่ยนเป็นชาวแมนจู โดยเป็นธิดาของจินซานเป่า ถวายตัวเป็นพระสนมกับพระจักรพรรดิเฉียนหลง และได้เป็นพระสนมเอกขั้นกุ้ยเหริน และในปี ค.ศ.1737 จึงได้รับพระยศเป็น เจียผิน (嘉嬪"พระวรราชชายาเจีย") ให้ประสูติองค์ชายสี่คือ หลู่ว์ตวนชินอ๋อง หย่งเฉิง ในปี ค.ศ.1739 จนในปี ค.ศ.1741 จึงได้รับพระยศเป็น เจียเฟย (嘉妃"พระวรราชเทวีเจีย") และประสูติองค์ชายแปด อี๋เซิ่นชินอ๋อง หย่งเสวียน ในปี ค.ศ.1746 สามปีต่อมาคือ ค.ศ.1748 ก็ได้รับพระยศเป็น เจียกุ้ยเฟย และประสูติองค์ชายเก้าในปีเดียวกัน และในปี ค.ศ.1752 ก็ทรงประสูติพระโอรสอีกองค์คือองค์ชายสิบเอ็ด เฉิงเจ๋อชินอ๋อง หย่งซิง พระนางสิ้นพระชนม์ในวันที่ 17 ธันวาคม ค.ศ.1755 พระชนม์ 42 ชันษา สมเด็จพระพันปีหลวงฉงชิ่งจึงอวยพระยศพระนางหลังสิ้นพระชนม์ขึ้นเป็น ซูเจียหวงกุ้ยเฟย
พระชนม์ชีพ.
ภูมิหลัง.
ครอบครัวของซูเจียหวงกุ้ยเฟย์ประสูติในตระกูลกินของเกาหลี ครอบครัวเดิมมาจากอุยจู โชซ็อนที่ตกเป็นของราชวงศ์ชิงและภายหลังย้ายไปประเทศจีนในช่วงการรุกรานโชซ็อนของราชวงศ์ชิงใน ค.ศ. 1636 ครอบครัวของพระนางได้รับอิทธิพลจากวัฒนธรรมแมนจูเป็นอย่างมาก และภายหลังเข้าไปในกองธงแมนจู นามสกุลเดิมของพระนางคือ จิน (คิม) ถูกแผลงเป็นแมนจูเป็น Gingiya
ตุนเฟย์

พระอัครชายาตุน หรือ ตุนเฟย (#เปลี่ยนทาง , 27 มีนาคม 1746 – 6 มีนาคม 1806) พระอัครชายาในพระจักรพรรดิเฉียนหลงประสูติเมื่อวันที่ 27 มีนาคม ค.ศ.1746 เป็นธิดาของ หวังซื่อเก๋อ ผู้บัญชาการกองธงขาวหนึ่งในแปดกองธงของราชวงศ์ชิงเข้าวังถวายตัวเมื่อ ค.ศ.1764 และได้รับพระยศเป็นพระสนมหย่งขั้นฉางไจ้และได้รับเลื่อนพระยศอีกครั้งเป็นพระสนมหย่งขั้นกุ้ยเหรินและใน ค.ศ.1770 ก็ได้รับเลื่อนพระยศเป็นพระชายาตุน (ตุนผิน) และใน ค.ศ.1774 ก็ได้รับพระยศเป็นพระอัครชายาตุน (ตุนเฟย) และมีประสูติกาลองค์หญิงกู้หลุนเหอเสี้ยวซึ่งเป็นพระธิดาองค์สุดท้ายในพระจักรพรรดิเฉียนหลงและพระจักรพรรดิก็โปรดปรานพระธิดาองค์นี้เป็นอย่างมาก
ใน ค.ศ.1778 พระนางทำร้ายร่างกายนางกำนัลส่วนพระองค์ในตำหนักจนเสียชีวิตซึ่งการทำร้ายผู้อื่นจนตายถือเป็นความผิดร้ายแรงและโทษของพระนางก็ร้ายแรงมากแต่เพราะพระนางเป็นพระมารดาขององค์หญิงกู้หลุนเหอเสี้ยวพระจักรพรรดิจึงลดพระยศของพระนางจากตำแหน่งเฟยลงมาเป็นตำแหน่งผินและต้องรับผิดชอบต่อครอบครัวของนางกำนัลที่เสียชีวิต สองปีถัดมาคือ ค.ศ.1780 พระนางก็ได้รับพระยศเป็นเฟยดังเดิม 
พระนางสิ้นพระชนม์วันที่ 6 มีนาคม ค.ศ.1806 รวมพระชนม์ได้ 59 ชันษา
เฉิงผิน

พระชายาเฉิง หรือ เฉิงผิน (誠嬪, ? – 1784) พระชายาในพระจักรพรรดิเฉียนหลง ประสูติปีใดไม่ปรากฏ เป็นธิดาของ หนิ่วฮู่ลู่ มู่เค่อเติง เข้าวังถวายตัวใน ค.ศ.1757 เป็นพระสนมหลานตำแหน่งกุ้ยเหริน และใน ค.ศ.1776 จึงได้รับพระยศเป็นพระชายาเฉิง (เฉิงผิน) พระนางสิ้นพระชนม์อย่างกะทันหันใน ค.ศ.1784 จากการพลัดตกน้ำจึงจมน้ำสิ้นพระชนม์ในขณะที่เสด็จประพาสทางใต้กับพระจักรพรรดิเฉียนหลง
ซุ่นกุ้ยเหริน

ซุ่นกุ้ยเหริน (顺贵人) เป็นบาทบริจาริกาในจักรพรรดิเฉียนหลง เกิดเมื่อปี ค.ศ.1748 เป็นธิดาของหนิ่วฮู่ลู่ อ้ายปี้ต๋า และเป็นหลานสาวของหนิ่วฮู่ลู่ เอ้อปี้หลง เข้าวังถวายตัวใน ค.ศ.1766 เริ่มแรกมียศเป็นกุ้ยเหริน และใน ค.ศ.1768 ก็ได้รับอวยยศขึ้นเป็นซุ่นผิน (พระอัครชายาซุ่น) และได้รับการเลื่อนพระยศเป็นซุ่นเฟย (พระมเหสีซุ่น) ในค.ศ.1776 
ในปี ค.ศ.1788 พระนางถูกลดยศลงมาเป็นกุ้ยเหรินตามเดิมโดยไม่สามารถหาเหตุผลในการถูกลดยศเลยและ ต่อมาไม่นานนางก็ถึงแก่อนิจกรรมในปีเดียวกันรวมมีอายุ 40 ปี
หย่งหวง

ติ้งชินหวัง พระนามเดิมหย่งหวง (แมนจู: <templatestyles src="Template:MongolUnicode/fonts.css" />ᠶᠣᠩᡥᡠᠸᠠᠩ,) เป็นเจ้าชายในราชวงศ์ชิง ประสูติวันที่ 5 กรกฎาคม ค.ศ.1728 เป็นพระโอรสพระองค์ใหญ่ในจักรพรรดิเฉียนหลงกับเจ๋อหมิ่นหวงกุ้ยเฟย์ ตระกูลฟู่ฉา ในปี ค.ศ.1748 พระจักรพรรดิเฉียนหลงเสด็จประพาสทางภาคใต้ของประเทศจีน และจักรพรรดินีเซี่ยวเสียนฉุน ตระกูลฟู่ฉาสวรรคตอย่างกะทันหัน พระจักรพรรดิจึงมอบหมายให้เจ้าชายหย่งหวงในฐานะที่เป็นเจ้าชายพระองค์ใหญ่เป็นผู้ดูแลงานพระราชพิธีพระศพของพระจักรพรรดินีพร้อมด้วยเจ้าชายสาม หย่งจาง แต่เพราะเจ้าชายทั้งสองพระองค์ไม่ได้มีท่าทีที่โศกเศร้าแต่อย่างใดกับการสวรรคตเลยเป็นเหตุให้พระจักรพรรดิพิโรธหนัก จนตำหนิเจ้าชายทั้งสองอย่างร้ายแรงถึงขั้นลบรายชื่อเจ้าชายทั้งสองออกจากการคัดเลือกรัชทายาท เจ้าชายหย่งหวงเป็นสมาชิกสังกัดกองธงน้ำเงิน สิ้นพระชนม์วันที่ 21 เมษายน ค.ศ.1750 ขณะพระชันษาได้ 22 ปี ภายหลังสิ้นพระชนม์จึงได้รับพระอิสริยยศเป็นติ้งอันชินหวัง (定安親王)
เขต 2 (นครโฮจิมินห์)

เขต 2  เป็นเขตของนครโฮจิมินห์ ประเทศเวียดนาม ซึ่งอยู่ในเขตเมืองใหม่ของถูเทียม ในปี ค.ศ. 2010 เขตมีประชากร 140,621 คน และมีเนื้อที่ 50 ตารางกิโลเมตร
ในอดีตเขต 2 เป็น 1 ในเขตที่ยากจนที่สุดของนครโฮจิมินห์ เนื่องจากการแบ่งแยกจากแม่น้ำไซ่ง่อน ตั้งแต่ปี ค.ศ. 2002 หน่วยงานของรัฐได้มีการวางผังเมืองใหม่ในเขต 2 - ที่เขตเมืองใหม่ถูเทียม ในปี ค.ศ. 2008 และ 2011 สะพานถูเทียมและอุโมงค์ถูเทียมแห่งแรกของเขตได้รับการเสร็จสมบูรณ์ เพื่อการติดต่อสื่อสารกับเขตโดยรอบและพัฒนาเศรษฐกิจของเขต 2
เขต 2 ได้ผนวกรวมเข้ากับเขต 9 และเขตถูดึ๊ก เพื่อจัดตั้งเป็นนครถูดึ๊ก เมื่อวันที่ 9 ธันวาคม ค.ศ. 2020 โดยความเห็นชอบของคณะกรรมาธิการสามัญของสมัชชาแห่งชาติ
เขตการปกครอง.
เขตแบ่งออกเป็น 11 แขวง
<templatestyles src="Div col/styles.css"/>
วอลเลย์บอลเยาวชนหญิงชิงแชมป์เอเชีย 2016

วอลเลย์บอลเยาวชนหญิงชิงแชมป์เอเชีย 2016  จัดขึ้นในประเทศไทยที่ จังหวัดนครราชสีมา ระหว่างวันที่ 23 กรกฎาคม – 31 กรกฎาคม ค.ศ. 2016 โดยจะมีเพียง 2 ทีมที่ผ่านการคัดเลือกเข้าแข่งขันวอลเลย์บอลหญิงชิงแชมป์โลก รุ่นอายุไม่เกิน 20 ปี 2017
การแบ่งกลุ่ม.
อันดับที่ 1 และ 2 ของกลุ่มจะเรียงตามอันดับจากวอลเลย์บอลเยาวชนหญิงชิงแชมป์เอเชีย 2014 ตามระบบเซอร์เพนไทน์ อันดับถัดไปจะใช้วิธีจับฉลาก ยกเว้นเจ้าภาพจะอยู่อันดับ 1 กลุ่ม A โดยไม่ต้องดูอันดับคราวก่อน ตัวเลขอันดับจะแสดงในวงเล็บท้ายชื่อทีม
เกณฑ์การจัดลำดับจากผลการแข่งขัน.
แมทช์ที่มีผลการแข่งขัน 3–0 หรือ 3–1 ทีมชนะจะได้ 3 คะแนน ทีมแพ้จะได้ 0 คะแนน ส่วนแมทช์ที่มีผลการแข่งขัน 3–2 ทีมชนะจะได้ 2 คะแนน ทีมแพ้จะได้ 1 คะแนน
อันดับการแข่งขัน.
<templatestyles src="Col-begin/styles.css"/>
 หวู หาน
 ทะมะกิ มัตสุอิ
 สวี ซิง
 หยาง หานหยู
 ไค เสียวชิง
 เระอินะ โทะโกะคุ
 พิมพิชยา ก๊กรัมย์
 ยุกะโกะ ยะสุอิ
พิธีขึ้นครองราชย์ของจักรพรรดิญี่ปุ่น

พระราชพิธีขึ้นครองราชย์ของจักรพรรดิญี่ปุ่น (; โรมาจิ: "Sokui no rei") เป็นพิธีโบราณที่แสดงถึงการขึ้นครองสิริราชสมบัติของจักรพรรดิองค์ใหม่ของญี่ปุ่น ซึ่งเป็นสถาบันพระมหากษัตริย์ที่เก่าแก่ที่สุดในโลก เครื่องราชกกุธภัณฑ์โบราณต่าง ๆ จะถวายให้กับจักรพรรดิองค์ใหม่ในระหว่างพิธี เป็นพิธีกรรมที่สำคัญที่สุดของราชวงศ์ญี่ปุ่น
ซึ่งพระราชพิธีขึ้นครองราชย์ครั้งล่าสุดเกิดขึ้นเมื่อวันที่ 22 ตุลาคม พ.ศ. 2562 โดยเป็นพระราชพิธีขึ้นครองราชย์สืบราชบัลลังก์ดอกเบญจมาศของ จักรพรรดินารูฮิโตะ ซึ่งพระราชพิธีจัดขึ้นที่พระราชวังหลวงโตเกียว หรือ พระราชวังอิมพีเรียล
เขต 3 (นครโฮจิมินห์)

เขต 3  เป็นเขตของนครโฮจิมินห์ (เมืองที่ใหญ่ที่สุดในประเทศเวียดนาม) ได้รับการก่อตั้งขึ้นเมื่อวันที่ 27 พฤษภาคม ค.ศ. 1959 มีเนื้อที่ 5 ตารางกิโลเมตร ในปี ค.ศ. 2010 เขตมีประชากร 188,945 คน เขตแบ่งออกเป็น 14 เขตย่อยขนาดเล็กซึ่งเรียกว่าแขวง มีจำนวนแขวง 1 ถึง แขวง 14 เขตเป็นจุดปลายทางของสถานีรถไฟไซ่ง่อน นอกจากนี้เขตยังมีห้างสรรพสินค้าหลายแห่ง และมีสถานที่ท่องเที่ยวหลายแห่ง เช่น เจดีย์ซ้าเหล่ย
เขตการปกครอง.
เขตแบ่งออกเป็น 14 แขวง
<templatestyles src="Div col/styles.css"/>
เขต 4 (นครโฮจิมินห์)

เขต 4  เป็นเขตที่เล็กที่สุดของนครโฮจิมินห์ (เมืองที่ใหญ่ที่สุดในประเทศเวียดนาม) เขต 4 เป็นที่ตั้งของท่าเรือไซ่ง่อน
ในปี ค.ศ. 2010 เขตมีประชากร 183,261 คน และมีเนื้อที่ 4 ตารางกิโลเมตร
เขตการปกครอง.
เขตแบ่งออกเป็น 15 แขวง (ไม่มีแขวง 7 11 และ 17)
<templatestyles src="Div col/styles.css"/>
โรงเรียนโนนเจริญพิทยาคม

โรงเรียนโนนเจริญพิทยาคม เป็นโรงเรียนมัธยมศึกษาขนาดกลางในจังหวัดบุรีรัมย์ประเภทสหศึกษา สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ
ประวัติโรงเรียน.
โรงเรียนโนนเจริญพิทยาคม ตั้งอยู่ 120 หมู่ที่ 1 ตำบลโนนเจริญ อำเภอบ้านกรวด จังหวัดบุรีรัมย์ ตั้งขึ้นเมื่อวันที่ 23 มีนาคม 2525 โดยใช้ศาลาการเปรียญวัดไตรคงคาราม (ปัจจุบัน คือวัดบ้านโนนเจริญ) เป็นสถานที่เรียน เปิดทำการสอน เมื่อวันที่ 17 พฤษภาคม 2525 โดยมี นายชอบ บาลโสง ดำรงตำแหน่งผู้บริหารโรงเรียนคนแรก ปัจจุบันมี นายกิติศักดิ์ ไทวะกิรติ ดำรงตำแหน่งผู้อำนวยการโรงเรียน
การเรียนการสอน.
ชั้นมัธยมศึกษาตอนต้น.
ชั้นมัธยมต้น ม.1-ม.3 มี 4 ชั้นเรียน
ชั้นมัธยมศึกษาตอนปลาย.
ชั้นมัธยมต้น ม.4-ม.6 มี 3 ชั้นเรียน
เจ้าชายโมะชิฮิโตะ

เจ้าชายโมะชิฮิโตะ (以仁王, สิ้นพระชนม์ มิถุนายน 1180) เป็นที่รู้จักกันในพระนามของ เจ้าชายทะกะกุระ และ มินะโมะโตะ โมะชิมิสึ เป็นพระราชโอรสองค์ที่ 3 ของ จักรพรรดิโกะ-ชิระกะวะ พระองค์เป็นบุคคลสำคัญที่ก่อให้เกิด สงครามเก็มเป ที่มีวัตถุประสงค์เพื่อโค่นล้ม ตระกูลไทระ ตระกูลซะมุไรที่กุมอำนาจในราชสำนัก
พระองค์สิ้นพระชนม์ด้วยการสำเร็จโทษโดย ตระกูลไทระ เมื่อวันที่ 20 มิถุนายน ค.ศ. 1180 ภายหลังจากพ่ายแพ้ใน สงครามที่อุจิ
เอ็มแอนด์ดี

M&D เป็นวงดูโอ้ ชาวเกาหลีใต้ จากค่าย เอสเอ็มเอนเตอร์เทนเมนต์ โดยวง M&D เป็นการรวมตัวของสองสมาชิกจาก
</br>วง Super Junior และ Trax ซึ่งชื่อวง M&D เป็นตัวย่อมาจากคำว่า</br> Midnight & Dawn และคำว่า Miari & Dangye-dong
</br>วง M&D เปิดตัวครั้งแรก ด้วยเพลง Close Ur Mouth ในเดือน มิถุนายน ปี 2011
ประวัติ.
ปี 2011 วงM&D ออกซิงเกิล เพลงแรก.
วง M&D ปล่อยซิงเกิลเพลงแรก เพลง Close Ur Mouth ในวันที่ 22 มิถุนายน ปี2011 โดย มิวสิควิดีโอซิงเกิลแรกของวง M&D ได้เพื่อนๆในวงการเพลงเคป็อบของเขามาร่วมแสดง
อาทิเช่น ลีฮงกี และ ชเวจองฮุน จากวง F.T. Island , เจีย จากวง Miss A , ยงจุนฮยอง จากวง Beast , นักแสดงตลก คิมคยองจิน , Simon D วง Supreme Team
ปี 2015 วงM&D ออกมินิอัลบั้มแรก.
ในช่วงต้นเดือนเมษายน ปี 2015 SM Entertainment ประกาศว่าวง M&D จะปล่อยมินิอัลบั้มแรกในชื่อ Cottage Industry (家內手工業) 
โดยมีเพลงโปรโมทหลักคือเพลง I Wish (하고 싶어) ได้ปล่อยออกมาในวันที่ 16 เมษายน ปี 2015 ซึ่งเพลงในอัลบั้มนี้ คิมฮีชอล และ คิมจองโม ได้เขียนเนื้อ และแต่งเพลงเองทั้งหมด
ปี 2016 วงM&D ออกมินิอัลบั้มที่สอง.
ในต้นเดือนกรกฎาคม ปี 2016 SM Entertainment ประกาศว่าวง M&D จะกลับมาในชื่อ คิมฮีชอล & คิมจองโม พร้อมกับมินิอัลบั้มที่สองในชื่อ Goody Bag (종합선물세트)
โดยมีเพลงโปรโมทหลักคือเพลง 울산바위 (Ulsanbawi) เป็นเพลงแนวร็อคผสมกับลูกทุ่งเกาหลี ได้ปล่อยออกมาในวันที่ 12 กรกฎาคม ปี 2016
ซึ่งในอัลบั้มนี้มีทั้งหมด6เพลง โดย คิมฮีชอล และ คิมจองโม ได้เขียนเนื้อ และแต่งเพลงเองทั้งหมด และมิวสิควิดีโอนำแสดงโดย ชายอนวง DIA
เฟสติวัลออฟโค้ด

เฟสติวัลออฟโค้ด  เป็นงานประจำปีที่จัดขึ้นโดยองค์กรยังรีไวสเตต เพื่อกระตุ้นให้โปรแกรมเมอร์หนุ่มสาวที่จะ "สร้างบางสิ่งบางอย่างที่ดีเลิศ" เทศกาลดังกล่าวได้ดึงดูดผู้ให้การสนับสนุนตั้งแต่เม็ตออฟฟิศ ถึงกูเกิลและเอสเอพี
รูปแบบ.
เฟสติวัลออฟโค้ดจัดขึ้นเกินกว่าห้าวัน โดยมักจะอยู่ในสัปดาห์สุดท้ายของเดือนกรกฎาคมที่จะถึงสัปดาห์แรกของเดือนสิงหาคม ระหว่างวันจันทร์และวันพฤหัสบดี ผู้เข้าร่วมมีส่วนร่วมในเทศกาลนี้ผ่านหนึ่งใน 67 ศูนย์ท้องถิ่นทั่วสหราชอาณาจักร บวกสองศูนย์ระหว่างประเทศในคอซอวอ และแบร์น ต่อจากนั้น ระหว่างวันศุกร์และวันอาทิตย์ ผู้เข้าร่วมทั้งหมดเดินทางไปยังสถานที่หนึ่งในสหราชอาณาจักรเพื่อนำเสนอผลงานของพวกเขาจากสัปดาห์ดังกล่าว ในปี ค.ศ. 2015 ได้จัดขึ้นช่วงปลายสัปดาห์ในศูนย์ประชุมนานาชาติ ของเบอร์มิงแฮม ในขณะที่ปี ค.ศ. 2014 ได้มีอีเวนต์นี้ขึ้นที่มหาวิทยาลัยพลิมัท
ผู้เข้าร่วม.
ในปี ค.ศ. 2009 เมื่ออีเวนต์แรกได้เริ่มขึ้น มีผู้เข้าร่วมเพียง 50 คนในช่วงสุดสัปดาห์ที่ออฟฟิศกูเกิล ลอนดอน ตั้งแต่นั้นมา จำนวนหนุ่มสาวผู้เข้าร่วมได้เพิ่มขึ้นถึงประมาณหนึ่งพันคนทั่วประเทศ รวมถึงในศูนย์ต่างประเทศ องค์กรยังรีไวสเตตยังได้จัดการเพิ่มผู้ลงรหัสหญิงจาก 2 เปอร์เซ็นต์ของอีเวนต์นี้จากครั้งแรกในปี ค.ศ. 2009 เพิ่มขึ้นเป็น 30 เปอร์เซ็นต์ในปี ค.ศ. 2014
ถนนเชียงใหม่

<ns>0</ns>
 <revision>
 <parentid>12278777</parentid>
 <timestamp>2025-04-26T09:16:07Z</timestamp>
 <contributor>
 <username>Tree Lightbulb</username>
 </contributor>
 <origin>12278779</origin>
 <model>wikitext</model>
 <format>text/x-wiki</format>

ถนนเชียงใหม่ (อักษรโรมัน: Thanon Chiang Mai) เป็นถนนสายหนึ่งในพื้นที่แขวงคลองสาน เขตคลองสาน กรุงเทพมหานคร มีลักษณะเป็นถนนคอนกรีตเสริมเหล็กขนาด 2 ช่องทางจราจร ไม่มีเกาะกลาง เขตถนนกว้าง 16 เมตร ระยะทางยาว 400 เมตร มีจุดเริ่มต้นจากถนนสมเด็จเจ้าพระยาฝั่งตรงข้ามสถาบันจิตเวชศาสตร์สมเด็จเจ้าพระยา มุ่งไปทางทิศตะวันออกเฉียงเหนือ ไปสิ้นสุดที่ริมแม่น้ำเจ้าพระยาบริเวณท่าเรือวัดทองธรรมชาติ
ถนนเชียงใหม่เป็น "ถนนสายที่ 10" ในโครงการตัดและขยายถนน 11 สายในจังหวัดธนบุรีและจังหวัดพระนครเพื่อรองรับการก่อสร้างสะพานปฐมบรมราชานุสรณ์ (สะพานพระพุทธยอดฟ้า) เมื่อปี พ.ศ. 2472 ในรัชสมัยพระบาทสมเด็จพระปกเกล้าเจ้าอยู่หัว โดยพระราชกฤษฎีกาว่าด้วยการจัดซื้อที่ดินและอสังหาริมทรัพย์อย่างอื่น เพื่อตัดและขยายถนนฝั่งจังหวัดธนบุรีและจังหวัดพระนคร พ.ศ. 2473 ได้กำหนดแนวเส้นทางถนนสายที่ 10 ไว้ตั้งแต่ถนนสายที่ 2 (ปัจจุบันคือถนนสมเด็จเจ้าพระยา) ไปจนถึงริมแม่น้ำเจ้าพระยาบริเวณระหว่างวัดทองธรรมชาติกับวัดทองนพคุณ ซึ่งในขณะนั้นเป็นย่านที่จอดเรือขนถ่ายสินค้าและโรงเก็บสินค้าของชาวจีน เรียกกันว่า "ฮวยจุ้นล้ง" แปลว่า "ท่าเรือไฟ"ทางการเริ่มก่อสร้างถนนสายที่ 10 ในปี พ.ศ. 2474 สมเด็จพระเจ้าบรมวงศ์เธอ กรมพระยาดำรงราชานุภาพ ทรงตั้งชื่อถนนสายต่าง ๆ ในโครงการดังกล่าวถวายพระบาทสมเด็จพระปกเกล้าเจ้าอยู่หัวโดยใช้เกณฑ์ "มหาชัย" ที่ไทยรบชนะพม่าในรัชสมัยสมเด็จพระเจ้าตากสินมหาราชและพระบาทสมเด็จพระพุทธยอดฟ้าจุฬาโลกมหาราช สำหรับถนนสายที่ 10 ทรงตั้งชื่อว่า ถนนเชียงใหม่ เพื่อเป็นอนุสรณ์ถึงคราวสมเด็จพระเจ้าตากสินมหาราชทรงร่วมกับสมเด็จเจ้าพระยามหากษัตริย์ศึกและเจ้าพระยาสุรสีห์ตีเมืองเชียงใหม่ได้จากพม่าเมื่อปี พ.ศ. 2317 พระบาทสมเด็จพระปกเกล้าเจ้าอยู่หัวจึงทรงพระกรุณาโปรดเกล้าฯ พระราชทานชื่อถนนสายนี้ตามที่สมเด็จฯ กรมพระยาดำรงราชานุภาพทรงเสนอ
ถนนท่าดินแดง

ถนนท่าดินแดง (อักษรโรมัน: Thanon Tha Din Daeng) เป็นถนนสายหนึ่งในพื้นที่เขตคลองสาน กรุงเทพมหานคร มีลักษณะเป็นถนนขนาด 4 ช่องทางจราจร ไม่มีเกาะกลาง เขตถนนกว้าง 22 เมตร ระยะทางยาว 936 เมตร มีจุดเริ่มต้นจากสามเหลี่ยมลาดหญ้าซึ่งเป็นจุดตัดกับถนนลาดหญ้าและถนนอิสรภาพ มุ่งขึ้นไปทางทิศตะวันออกเฉียงเหนือ ข้ามคลองสมเด็จเจ้าพระยาและตัดกับถนนสมเด็จเจ้าพระยาที่ทางแยกท่าดินแดง ไปสิ้นสุดที่ริมแม่น้ำเจ้าพระยาบริเวณท่าเรือท่าดินแดง
ถนนท่าดินแดงเป็น "ถนนสายที่ 9" ในโครงการตัดและขยายถนน 11 สายในจังหวัดธนบุรีและจังหวัดพระนครเพื่อรองรับการก่อสร้างสะพานปฐมบรมราชานุสรณ์ (สะพานพระพุทธยอดฟ้า) เมื่อปี พ.ศ. 2472 ในรัชสมัยพระบาทสมเด็จพระปกเกล้าเจ้าอยู่หัว โดยพระราชกฤษฎีกาว่าด้วยการจัดซื้อที่ดินและอสังหาริมทรัพย์อย่างอื่น เพื่อตัดและขยายถนนฝั่งจังหวัดธนบุรีและจังหวัดพระนคร พ.ศ. 2473 ได้กำหนดแนวเส้นทางถนนสายที่ 9 ไว้ตั้งแต่ถนนสายที่ 4 (ปัจจุบันคือถนนลาดหญ้า) ผ่านถนนสายที่ 3 (ปัจจุบันคือถนนอิสรภาพ) และถนนสายที่ 2 (ปัจจุบันคือถนนสมเด็จเจ้าพระยา) ไปจนถึงริมแม่น้ำเจ้าพระยาฝั่งตรงข้ามท่าเรือราชวงศ์
ทางการเริ่มก่อสร้างถนนสายที่ 9 ในปี พ.ศ. 2474 สมเด็จพระเจ้าบรมวงศ์เธอ กรมพระยาดำรงราชานุภาพ ทรงตั้งชื่อถนนสายต่าง ๆ ในโครงการดังกล่าวถวายพระบาทสมเด็จพระปกเกล้าเจ้าอยู่หัวโดยใช้เกณฑ์ "มหาชัย" ที่ไทยรบชนะพม่าในรัชสมัยสมเด็จพระเจ้าตากสินมหาราชและพระบาทสมเด็จพระพุทธยอดฟ้าจุฬาโลกมหาราช สำหรับถนนสายที่ 9 ทรงตั้งชื่อว่า ถนนท่าดินแดง เพื่อเป็นอนุสรณ์ถึงคราวพระบาทสมเด็จพระพุทธยอดฟ้าจุฬาโลกมหาราชทรงยกทัพเข้าตีค่ายทหารพม่าที่บ้านท่าดินแดง แขวงเมืองท่าขนุน ได้สำเร็จในปี พ.ศ. 2329 ซึ่งก็ทรงพระกรุณาโปรดเกล้าฯ ให้ตั้งชื่อถนนตามที่ทรงเสนอ
เชิงอรรถและอ้างอิง.
<templatestyles src="Reflist/styles.css" />
แอนทิโลปปศุสัตว์

แอนทิโลปปศุสัตว์  เป็นแอนทิโลปที่อยู่ในวงศ์ย่อย Hippotraginae 
จัดเป็นแอนทิโลปขนาดใหญ่ พบได้เฉพาะในทวีปแอฟริกาและบางส่วนของคาบสมุทรอาหรับ เขามีลักษณะยาวใหญ่
ไฮแรกซ์ต้นไม้

ไฮแรกซ์ต้นไม้  สัตว์เลี้ยงลูกด้วยนมในสกุล "Dendrohyrax" เป็นไฮแรกซ์สกุลหนึ่ง
มีลักษณะทั่วไปเหมือนกับไฮแรกซ์ทั่วไป หรือไฮแรกซ์หิน แต่ไฮแรกซ์ต้นไม้จะมีสีขนลำตัวที่อ่อนกว่าโดยสอดคล้องไปกับสภาพแวดล้อม และมีส่วนของใบหน้ายื่นยาวกว่า 
เป็นสัตว์หากินกลางคืนที่มีความใกล้เคียงกับสัตว์เลี้ยงลูกด้วยขนมขนาดใหญ่ คือ ช้าง, พะยูน รวมถึงมานาที นิ้วตีนมีทั้งหมด 4 นิ้วในตีนหน้า และ 3 นิ้วในตีนหลัง มีเล็บกลมมนและฝ่าตีนที่เหมือนแผ่นยางใช้สำหรับในการป่ายปีนต้นไม้เพื่อหากิน
ตัวผู้มีการส่งเสียงร้องที่ดังเพื่อประกาศอาณาเขต ขณะที่ตัวเมียก็สามารถส่งเสียงได้แต่ขาดถุงอากาศและกล่องเสียงเหมือนตัวผู้จึงทำเสียงได้เบากว่า โดยเฉลี่ยจะส่งเสียงร้องสองครั้งต่อคืน ในช่วงแรกราว 2–3 ชั่วโมงหลังจากตกค่ำ และต่อมาอีกครั้งในช่วงหลังเที่ยงคืนไปแล้ว
ยุคราชวงศ์เหนือ-ใต้

ยุคราชวงศ์เหนือ-ใต้  เป็นยุคใน ประวัติศาสตร์จีน ตั้งแต่ปี ค.ศ. 420 ถึงปี ค.ศ. 589 ตามยุคที่วุ่นวายของ สิบหกแคว้น และ ห้าเผ่าคนเถื่อน
เบื้องหลัง.
เนื่องจากความวุ่นวายทางการเมืองและความอ่อนแอของ ราชวงศ์ฮั่นตะวันออก ทำให้ในปี พ.ศ. 763 โจผี วุยอ๋องบุตรชายของ โจโฉ ได้กระทำการปลด จักรพรรดิฮั่นเซี่ยน หรือ พระเจ้าเหี้ยนเต้ ออกจากราชบัลลังก์พร้อมกับสถาปนาตนเองขึ้นเป็น จักรพรรดิเว่ยเหวิน ปฐมจักรพรรดิแห่ง ราชวงศ์เว่ย ทำให้ราชวงศ์ฮั่นที่ปกครองประเทศจีนมายาวนานกว่า 400 ปีต้องสิ้นสุดลงทำให้ เล่าปี่ ฮันต่องอ๋องเชื้อพระวงศ์ราชวงศ์ฮั่นไม่พอใจสถาปนาตนเองขึ้นเป็น จักรพรรดิเจียงบู๊ ปฐมจักรพรรดิแห่ง ราชวงศ์ฉู่-ฮั่น ขณะเดียวกัน ซุนกวน ก็ได้สถาปนาตนเองขึ้นเป็น จักรพรรดิหวู่ต้า ปฐมจักรพรรดิแห่ง ราชวงศ์หวู่
แต่หลังจากสิ้นรัชสมัยของจักรพรรดิเว่ยเหวินเมื่อปี พ.ศ. 769 แล้วราชวงศ์เว่ยก็เริ่มเสื่อมอำนาจลงอีกทั้ง ตระกูลสุมา ที่นำโดย สุมาอี้ ก็เริ่มเรืองอำนาจขึ้นมาขณะเดียวสงครามของทั้ง 3 ราชวงศ์ก็ยังมีอยู่จนกระทั่งปี พ.ศ. 804 สุมาเอี๋ยน จิ้นอ๋องหลานชายของสุมาอี้ได้ทำการปลด จักรพรรดิเว่ยหยวน หรือ พระเจ้าโจฮวน จักรพรรดิองค์สุดท้ายแห่งราชวงศ์เว่ยออกจากราชบัลลังก์พร้อมกับสถาปนาตนเองขึ้นเป็น จักรพรรดิจิ้นหวู่ ปฐมจักรพรรดิแห่ง ราชวงศ์จิ้นตะวันตก ทำให้ราชวงศ์เว่ยสิ้นสุดลง
หลังจากนั้นจักรพรรดิจิ้นหวู่ก็ทรงทำสงครามจนสามารถพิชิตราชวงศ์หวู่และรวบรวมแผ่นดินได้สำเร็จเมื่อปี พ.ศ. 819 แต่ราชวงศ์จิ้นก็ประสบปัญหาการแย่งชิงอำนาจรวมถึงการทำสงครามกับชนเผ่าป่าเถื่อนนอกกำแพงทำให้ในปี พ.ศ. 963 หลิวอวี้ ขุนศึกแห่ง ราชวงศ์จิ้นตะวันออก ได้ทำการปลดจักรพรรดิองค์สุดท้ายของราชวงศ์ออกจากราชบัลลังก์พร้อมกับสถาปนาตนเองขึ้นเป็น จักรพรรดิหลิวซ่งหวู่ ปฐมจักรพรรดิแห่ง ราชวงศ์หลิวซ่ง อันเป็นจุดเริ่มต้นของ ยุคราชวงศ์เหนือ-ใต้
อันเดรย์ เกรชโค

อันเดรย์ อันโตโนวิช เกรชโค (17 ตุลาคม [O.S. 4 ตุลาคม] 1903 – 26 เมษายน 1976) เป็นผู้บัญญาการโซเวียต, จอมพลแห่งสหภาพโซเวียต และ รัฐมนตรีว่าการกระทรวงกลาโหมโซเวียต
ประวัติ.
อันเดรย์ อันโตโนวิช เกรชโค เกิดในเมืองเล็ก ๆ ใกล้เมืองรอสตอฟ-นา-โดนูในวันที่ 17 ตุลาคม พ.ศ. 2446 เป็นบุตรชายของชาวนาใน ยูเครน ต่อมาเขาได้เข้าร่วม กองทัพแดง ในปี พ.ศ. 2462 อยู่ในกองทหารม้าของเซมิออน บูดิออนนืย หลังสงครามกลางเมือง เกรชโค ได้เรียนต่อในวิทยาลัยทหารม้าที่ 6ในเมือง ตากาล๊อก ซึ่งเขาจบการศึกษาในปี พ.ศ. 2469 เขาเข้าร่วม พรรคคอมมิวนิสต์ ในปี พ.ศ. 2471, และจบการศึกษาจาก โรงเรียนทหารฟรุนเซ ในปี พ.ศ. 2479 จากนั้นเขาได้เข้าเรียนในสถาบันการศึกษาเสนาธิการทหารโซเวียต จบการศึกษาในปี พ.ศ. 2484 เพียงไม่กี่สัปดาห์ก่อน ปฏิบัติการบาร์บารอสซา
การรับใช้ชาติ.
คำสั่งแรกของเกรชโค ในช่วง สงครามโลกครั้งที่สองคือการนำกองทหารม้าที่ 34 ในการต่อสู้ป้องกันเมืองคราเมนชู (ใกล้ เคียฟ) ใน ยูเครนอย่างกล้าหาญ ในวันที่15 มกราคม พ.ศ. 2485 เกรชโค ได้รับเลือกมาเป็นแม่ทัพ กองพลทหารม้าที่5 ตั้งแต่ 15 เมษายน พ.ศ. 2485 ถึง 16 ตุลาคม พ.ศ. 2486,เกรชโค ยังได้เป็นผู้บังคับบัญชาใน กองทัพที่12,47,8 และ56 ทั้งหมนี้เป็นส่วนหนึ่งของ แนวรบทางตอนเหนือของคอเคซัส และเขาบัญชาได้อย่างยอดเยี่ยม
ในเดือนตุลาคม พ.ศ. 2486 เกรชโค ได้เลื่อนตำแหน่งเป็นรองผู้บัญชาการทหารสูงสุดของ กองพลส่วนหน้ายูเครนที่1 จากนั้นวันที่ 14 ธันวาคมปี พ.ศ. 2486 เขาเป็นผู้บัญชาการกองพลการ์ดที่1 จนกระทั่งสิ้นสุดสงคราม กองพลการ์ดที่1 เป็นส่วนหนึ่งของ กองพลส่วนหน้ายูเครนที่4 ซึ่งนำโดย พ.อ. อีเปตรอฟ. เกรชโค ได้นำกองพลการ์ดที่1 กองพลการ์ดที่1 บุกเข้า ฮังการี และ ออสเตรียเข้าโจมตีได้อย่างยอดเยี่ยม
หลังสงคราม.
หลังสงคราม เกรชโคได้เป็นผู้บัญชาการกองทัพในเคียฟจนถึงปี พ.ศ. 2496 ระหว่าง พ.ศ. 2496 และ พ.ศ. 2500 เกรชโค เป็นผู้บัญชาการทหารสูงสุดของกองกำลังโซเวียตใน เยอรมนีตะวันออก ในวันที่ 11 มีนาคม พ.ศ. 2498 เกรชโค พร้อมกับเพื่อนร่วมงานระดับสูงอีกห้าทุกคนได้ถูกรับเลือกในความสามารถในช่วงสงครามโลกครั้งที่สองในรับการเลื่อนยศจอมพลแห่งสหภาพโซเวียต ในช่วงปี พ.ศ. 2500-2503, เกรชโค ได้เป็นผู้บัญชาการทหารสูงสุดของกองทัพบกและ พ.ศ. 2503-2510 เขาเป็นผู้บัญชาการทหารสูงสุดของกองกำลัง สนธิสัญญาวอร์ซอ 
วันที่ 12 เมษายน พ.ศ. 2510 เขาได้ทำรัฐมนตรีว่าการกระทรวงกลาโหม หลังจากการเสียชีวิตจอมพล โรดีออน มาลีนอฟสกี ในช่วงปี พ.ศ. 2513-2519 ที่ เกรชโค ได้ทำหน้าที่เป็นประธานของคณะกรรมการบรรณาธิการจัดบันทึกประวัติศาสตร์โซเวียตในของสงครามโลกครั้งที่สองอย่างเป็นทางการเขาเสียชีวิตในปี พ.ศ. 2519 เถ้าของเขาถูกฝังอยู่ในกำแพงเครมลิน
ถนนวังเดิม

ถนนวังเดิม (อักษรโรมัน: Thanon Wang Doem) เป็นถนนสายหนึ่งในพื้นที่แขวงวัดอรุณ เขตบางกอกใหญ่ กรุงเทพมหานคร มีระยะทางยาว 837 เมตร มีจุดเริ่มต้นจากทางแยกโพธิ์สามต้นซึ่งเป็นจุดตัดกับถนนอิสรภาพ ไปทางทิศตะวันออกเฉียงเหนือ ผ่านแนวคูข้างกรมวิทยาศาสตร์ทหารเรือ (เดิม) ตัดกับถนนอรุณอมรินทร์ที่ทางแยกวังเดิม ข้ามคลองบ้านหม้อ (คลองวัดท้ายตลาด) จากนั้นโค้งไปทางทิศตะวันตกเฉียงเหนือ ผ่านกองบัญชาการกองทัพเรือ เลียบกำแพงวัดอรุณราชวราราม ข้ามคลองวัดอรุณ โค้งไปทางทิศตะวันตกเฉียงเหนือและทิศตะวันตกเฉียงใต้ ไปสิ้นสุดที่ถนนอรุณอมรินทร์บริเวณคลองบ้านหม้อ
ถนนวังเดิมเป็น "ถนนสายที่ 6" ในโครงการตัดและขยายถนน 11 สายในจังหวัดธนบุรีและจังหวัดพระนครเพื่อรองรับการก่อสร้างสะพานปฐมบรมราชานุสรณ์ (สะพานพระพุทธยอดฟ้า) เมื่อปี พ.ศ. 2472 ในรัชสมัยพระบาทสมเด็จพระปกเกล้าเจ้าอยู่หัว โดยถนนสายนี้เป็นหนึ่งในถนนซอย 6 สายที่ตัดจากริมแม่น้ำเจ้าพระยาเพื่อเชื่อมต่อกับถนนหลัก 4 สายแรก มีแนวเส้นทางเริ่มตั้งแต่ริมแม่น้ำเจ้าพระยาทางด้านเหนือของกำแพงพระราชวังเดิม ไปผ่านถนนสายที่ 2 (ปัจจุบันคือถนนอรุณอมรินทร์) ไปออกถนนสายที่ 3 (ปัจจุบันคือถนนอิสรภาพ) กว้าง 16 เมตร ยาวประมาณ 830 เมตร ตามพระราชกฤษฎีกาว่าด้วยการจัดซื้อที่ดินและอสังหาริมทรัพย์อย่างอื่น เพื่อตัดและขยายถนนฝั่งจังหวัดธนบุรีและจังหวัดพระนคร พ.ศ. 2473
ถนนสายที่ 6 เริ่มก่อสร้างในปี พ.ศ. 2474 สมเด็จพระเจ้าบรมวงศ์เธอ กรมพระยาดำรงราชานุภาพ ทรงตั้งชื่อถนนถวายพระบาทสมเด็จพระปกเกล้าเจ้าอยู่หัวว่า ถนนวังเดิม เพื่อรักษาชื่อพระราชวังครั้งกรุงธนบุรีไว้ พระบาทสมเด็จพระปกเกล้าเจ้าอยู่หัวได้ทรงพระกรุณาโปรดเกล้าฯ พระราชทานชื่อถนนสายนี้ตามที่สมเด็จฯ กรมพระยาดำรงราชานุภาพทรงเสนอ อย่างไรก็ตาม แนวโครงการถนนสายที่ 6 ช่วงที่ผ่านกำแพงพระราชวังเดิมนั้นอยู่ในเขตกองทัพเรือ แนวถนนวังเดิมที่เป็นทางสาธารณะจึงสิ้นสุดอยู่ที่ปลายถนนอรุณอมรินทร์ตรงหัวมุมหน้ากองบัญชาการกองทัพเรือ ภายหลังทางราชการได้ตัดถนนอรุณอมรินทร์สายใหม่จากใต้วัดเครือวัลย์วรวิหารไปออกถนนประชาธิปก ทำให้ถนนอรุณอมรินทร์สายเก่า (ช่วงที่ผ่านวัดอรุณราชวราราม) ซึ่งมีเขตทางแคบ ๆ กลายเป็นแนวต่อเนื่องกับถนนวังเดิมไป จากนั้นในปี พ.ศ. 2547 กรุงเทพมหานครก็ได้อนุมัติให้สำนักงานเขตบางกอกใหญ่รวมถนนอรุณอมรินทร์สายเก่าเข้าเป็นระยะทางส่วนหนึ่งของถนนวังเดิม
ราชวงศ์หลิวซ่ง

ราชวงศ์หลิวซ่ง (#เปลี่ยนทาง , 963 - 1022) หนึ่งในสี่ราชวงศ์แห่ง ยุคราชวงศ์ใต้ ใน ยุคราชวงศ์เหนือ-ใต้ ปกครองประเทศจีนระหว่าง พ.ศ. 963 - พ.ศ. 1022 โดยมี จักรพรรดิหลิวซ่งอู่ เป็นปฐมจักรพรรดิ
จักรพรรดิราชวงศ์นี้สืบเชื้อสายมาจากราชวงศ์ฮั่นโดยสืบสันติวงศ์มาจากฉู่อ๋องเล่าเจี้ยวพระอนุชาของฮั่นโกโจฮ่องเต้
ราชวงศ์หลิวซ่งสถาปนาขึ้นภายหลังการล่มสลายของ ราชวงศ์จิ้นตะวันออก